Benita Ferrerová-Waldnerová

Dr. Benita Maria Ferrerová-Waldnerová (; * 5. september 1948, Salzburg, Rakúsko) je rakúska a európska diplomatka a politička.

 Životopis 
V roku 1970 vyštudovala práva na Universität Salzburg a do roku 1983 pracovala v privátnom sektore. V roku 1984 vstúpila do diplomatických služieb. V 90. rokoch sa stala vedúcou protokolu generálneho tajomníka OSN Butrusa Butrusa-Ghálího v New Yorku.

Je členkou Rakúske ľudovej strany (Österreichische Volkspartei) a v rokoch 2000 až 2004 bola ministerkou zahraničných vecí vo vláde premiéra Wolfganga Schüssela. V roku 2004 kandidovala za svoju stranu na funkciu rakúskeho spolkového prezidenta. Jej jediným protivníkom bol Heinz Fischer, ktorý ju nakoniec porazil. Od novembra 2004 do februára 2010 bola členkou Európskej komisie v čele s José Barrosom a jej portfóliom boli vonkajšie vzťahy.

 Iné projekty 

 Externé odkazy 
 Oficiálna stránka na webe Európskej komisie

 Zdroj 

Kategória:Európski komisári z Rakúska
Kategória:Rakúski diplomati
Kategória:Rakúski politici
Kategória:Osobnosti zo Salzburgu
Kategória:Ministri zahraničných vecí Rakúska
Kategória:Ministerky
Kategória:Nositelia Radu Stará planina